Jade Ewen

Jade Almarie Louise Ewen (g. 1988 m. sausio 24 d. Londone) – anglų dainininkė, dainų autorė ir aktorė.

Jade savo karjerą pradėjo miuzikle „Liūtas karalius“. Nuo to laiko ji vaidino įvairiuose TV serialuose Jungtinėje Karalystėje ir Australijoje. 2005 m. Jade pradėjo dainuoti grupėje „Trinity Stone“, kuri susilaukė sėkmės Jungtinėje Karalystėje, Airijoje ir Rusijoje. 2009 m. Jade Ewen atstovavo Jungtinei Karalystei 2009 m. „Eurovizijos“ dainų konkurse, vykusiame Maskvoje, Rusijoje, su daina „It's My Time“ ir užėmė 5 vietą. Tai buvo geriausia Jungtinės Karalystės užimta vieta „Eurovizijoje“ nuo 2002 m. 2009 m. rugsėjo 21 d. buvo oficialiai pranešta, kad Jade prisijungė prie sėkmingos JK merginų grupės „Sugababes“.

Biografija 

Jade gimė ir augo Londone, jamaikiečių kilmės motinos bei pusiau britų, pusiau siciliečių kilmės tėvo šeimoje. Jos tėvas buvo aklas, o motina kurčia, todėl Ewen teko rūpintis abiem tėvais bei jaunesniais broliu Shereen ir seserimi Kiel. Nepaisant to, vaikystėje Jade lankė šokių pamokas ir gavusi stipendiją pradėjo mokytis jaunųjų aktorių mokykloje.

Aktorystė 
Ewen pradėjo savo, kaip aktorės karjerą dvylikos metų, kai atiteko Nala vaidmuo spektaklyje „Liūtas karalius“. 2003 m. ji gavo Aggie Thackery vaidmenį Australijos TV dramoje „Out There“. Vėliau ji pasirodė ir kituose serialuose, kaip „The Bill“, „Casualty“ ir televizijai skirtame filme „Mr. Harvey Lights a Candle“. 2009 m. Ewen vaidino Senovės Graikijos deivę Atėnę BBC televizijos seriale „Myths“.

2005–2008: muzikinė karjera 

2005 m. Ewen pradėjo dainuoti R&B stiliaus grupėje „Trinity Stone“, kuri buvo pasirašiusi kontraktą su „Sony BMG“ ir tapo populiari Jungtinėje Karalystėje, Airijoje ir Rusijoje bei įrašė kelis singlus. Tačiau po dvejų metų grupė iširo, nebeišleidusi planuoto debiutinio albumo. Grupė dirbo su amerikiečių muzikantu Ne-Yo prie singlo „Real Love“, ir Jade parašė žodžius dainai „A Little Bit“, kurią atlieka grupė „Booty Luv“. Tuo metu Jade taip pat pasirašė kontraktą su dainininko Kwamé įrašų kompanija ir išleido singlą pavadinimu „Stolen Love/Got You“ per „iTunes“.
Jessica Mauboy 2008 m. albume „Been Waiting“ yra daina „Let Me Be Me“, kurią parašė Ewen.

2009–dabar: „Eurovizija“ ir „Sugababes“ 

2009 m. atlikėja laimėjo nacionalinę JK atranką į „Euroviziją“ su daina „It's My Time“, kurią sukūrė garsusis kompozitorius Andrew Lloyd Webber. Per atlikėjos pasirodymą Maskvoje, scenoje jis akompanavo Jade fortepijonu. Ewen 2009 m. „Eurovizijoje“ iškovojo 5 vietą, kuri buvo aukščiausia Jungtinės Karalystės užimta vieta „Eurovizijoje“ nuo 2002 m. 

2009 m. vasario 17 d. Ewen patvirtino, jog pasirašė kontraktą su „Polydor“ įrašų kompanija. Gary Barlow iš grupės „Take That“ parašė kelias dainas jos debiutiniam studijiniam albumui.

Pirmasis singlas iš jos albumo buvo „My Man“, kuris buvo išleistas 2009 m. rugsėjo 21 d. Vaizdo klipas šiai dainai buvo nufilmuotas Los Andžele. 2009 m. rugsėjo 27 d. „My Man“ įžengė į JK oficialų topą #35 vietoje.

2009 m. rugpjūčio 9 d. Wembley stadione Ewen atliko Jungtinės Karalystės himną per Manchester United ir Chelsea klubų futbolo rungtynes.

2009 m. rugpjūčio 27 d. buvo pranešta, jog Ewen buvo nominuota kategorijoje „Geriausias britų debiutas“ kategorijoje „Music of Black Origin Awards“ apdovanojimuose, kurie vyko 2009 m. rugsėjo 30 d.

2009 m. rugsėjo 18 d. pasklido žinios, jog Amelle Berrabah paliko grupę dėl nesutarimų ir ją pakeitė Jade. O jau rugsėjo 21 d. oficialus grupės tinklalapis ir įrašų kompanija pranešė, jog Keisha Buchanan paliko grupę ir išleis solo albumą, o ją pakeis Jade.  Keisha buvo paskutinė originaliosios sudėties narė. O jau po dviejų savaičių pasirodė antrojo singlo „About a Girl“ vaizdo klipas, kuriame girdėti Ewen vokalai ne Keisha. Jade studijoje perrašė visas „Sweet 7“ albumo dainas.

Per interviu su BBC korespondentais, Ewen pasakė, jog jos debiutinio albumo išleidimas atidėtas neribotam laikui.  Vėliau „Sugababes“ kartu su Jade išleido dainos „Santa Baby“ koverį, o 2010 m. vasario 8 d. išleido trečiąjį singlą iš albumo pavadinimu „Wear My Kiss“..

Diskografija

Singlai

Filmografija

Šaltiniai

Nuorodos 

 Oficialus Jade Ewen puslapis 
 Jade Ewen puslapis svetainėje Internet Movie Database 
 Oficialus Jade Ewen puslapis svetainėje MySpace 
 Sugababes oficiali svetainė 

|-

Anglijos dainininkai
Jungtinės Karalystės aktoriai
Sugababes narės
Dainų autoriai
Jungtinės Karalystės atstovai Eurovizijoje
2009 m. Eurovizijos dalyviai